Kuopion museot

Pride-kuvaseinä Kuopion museolla
2024-06-07 14:00 - 16:00 (Europe/Helsinki)
Tule ikuistamaan itsesi osaksi Kuopion historiaa!
Pohjois-Savon Seta ry pitää Pride-viikon aikana Kuopion museon aulatilassa polaroid-kuvauspistettä, jossa otettavat kuvat installoidaan Pride-tapahtuman ajan esillä olevaksi, kasvavaksi kuvaseinäksi Kuopion museon aulaan. Tapahtuman jälkeen Kuopion kulttuurihistoriallinen museo taltioi kuvat arkistoihinsa jälkipolvien perinnöksi tästä ajasta. Tulevaisuudessa museo voi hyödyntää aineistoa laittamalla sitä esille esimerkiksi näyttelyn muodossa.
Kuopion kulttuurihistoriallinen museo tekee nykydokumentointia ajankohtaisista aiheista ja samalla näiden aiheiden historiasta. Sen vuoksi Kuopion kulttuurihistoriallinen museo tallentaa tässä tapahtumassa kerätyn materiaalin museon arkistokokoelmaan toteuttaakseen museolaissa määrättyä tehtäväänsä säilyttää ja tallentaa kulttuurihistoriallista perintöä, sekä edistää yhteisöllisyyttä, jatkuvuutta ja kulttuurista moninaisuutta, sekä edistää sivistystä, hyvinvointia, yhdenvertaisuutta ja demokratiaa.
Pride-kuvaseinä on ensimmäinen 2024 toteutettavasta, viiden työpajan sarjasta, jossa Pohjois-Savon Seta ry yhteistyössä Kuopion kulttuurihistoriallisen museon kanssa kerää museon arkistoihin taltioitavaa materiaalia alueen sateenkaarevasta elämästä. Jokaisessa työpajassa toteutetaan eri teemalla yhteisöllisiä teoksia, joiden tarkoituksena on heijastella elämää alueen sateenkaarevan väestön näkökulmasta. Teoksia toteutetaan erilaisin luovin menetelmin työpajoja ohjaavien Pohjois-Savon Seta ry:n hallituksessa toimivien kuvataiteilijoiden Emma Fältin ja Anna-Linnea Usvalinnan tukemana. Loput projektin työpajoista sijoittuvat loppuvuoteen ja käynnistyvät syyskuun aikana. Pohjois-Savon Seta ry tiedottaa yksityiskohdista lähempänä.
****
Muuta Pride-viikolla Kuopion museolla tapahtuvaa:
– to 6.6. klo 11-16 Pride-teemainen puuhapaja. Puuhapajassa tehdään Pride-henkisiä magneetteja ja avaimenperiä. Työpajamaksu 3 € / tuotos.
– to 6.6. klo 15.30. Luento: Suomalaisen homouden historiaa savolaisesta näkökulmasta.
Historian tohtori Sandra Hagman. Vapaa pääsy.

Pride-etkot
2024-06-08 12:00 - 14:00 | KUMMA, Kauppakatu 35, Kuopio, 70100
Tule virittäytymään Pride-tunnelmaan taidemuseon sisäpihalle hyvässä seurassa! Etkoilla tehdään glitterkasvomaalauksia ja nautitaan live-musiikista, josta vastaa Vielä eteisessä. Juhlimme moninaisuutta, yhteisöllisyyttä ja rakkautta kaikissa sen muodoissa. Nähdään taidemuseon sisäpihalla!

Opastus: Punainen lanka - Elämän merkityksellisyyttä etsimässä
2024-06-08 13:00 - 14:00 | Korttelimuseo, Kirkkokatu 22, Kuopio, 70100
Punainen lanka ohjaa etsimään elämän merkityksellisyyttä valokuvataiteen keinoin. Näyttely avaa näkymiä syviin teemoihin: itsetuntemukseen, kumppanuuteen, toiveikkuuteen. Mukana on kuopiolaisten ihmisten elämäntarinoiden kautta myös vaikeat tunteet ja aiheet: kipu, viha, työuupumus, perheen ja työn yhdistämisen vaikeus, johtajuuden ja yrittäjyyden kysymykset, vammaisuus ja erityislapsen vanhemmuus.
Näyttelyn pääsymaksuun sisältyvät opastukset lauantaisin.
8.6. klo 13
29.6. klo 13
13.7. klo 13
27.7. klo 13

Opastus: Apinat!
2024-06-08 14:00 - 14:45, 2024-06-19 14:00 - 14:45 | Kuopion museo
Näyttelyopastuksella selvitetään, miten kädelliset kehittyivät, millaisissa ympäristöissä ne elävät, miten eri lajit hankkivat ravintonsa ja monia muita apinamaisia faktoja.
Tälle opastukselle (n. 45 min) pääset osallistumaan museon pääsylipulla (13 / 7 €, alle 18-v maksutta), Museokortti käy.

Opastus Paratiisi-näyttelyyn
2024-06-09 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Suomalainen muoto koetaan usein tiukan funktionaaliseksi ja pelkistetyksi, aika vakavaksikin. Paratiisi kertoo toisenlaisen tarinan rönsyilevästä, värikkäästä ja jopa nauravaisesta keramiikkataiteesta. Näyttelyssä taidekeramiikan vanhat mestarit Juseliuksesta Kaipiaiseen kohtaavat nykykeramiikkataiteen mielenkiintoisimpia tekijöitä.
Näyttelyyn on saatu lainaan keramiikkataiteen ehdottomia klassikoita Collection Kakkosesta, joka on maailman laajin suomalaisen lasi- ja keramiikkataiteen kokoelma. Arabian tehtaassa pitkän uran luoneen Birger Kaipiaisen teokset asettuvat koristeellisella väriloistollaan keramiikan, maalaustaiteen ja kuvanveiston välimaastoon. Elin Juseliuksen työskentelyssä on nähtävissä viittauksia itäeurooppalaiseen kansankeramiikkaan, art decoon ja klassismiin. Moniulotteisen Tyra Lundgrenin kukkean kepeät teokset huokuvat ilmavuutta. Michael Schilkinin ja Taisto Kaasisen eläinfiguurit ovat täynnä lempeää tyylittelyä ja huumoria.
Aiemmin keramiikkateokset häilyivät käyttöesineen ja taiteen välimaastossa, sittemmin keramiikka on ottanut oman vahvan asemansa taiteessa. Itsenäiseen vuoropuheluun vanhempien mestareiden kanssa on Paratiisiin kutsuttu Marianne Huotari, Ninni Luhtasaari, Pekka Paikkari ja Armi Teva. He kaikki edustavat nykykeramiikkataiteen runsaampaa haaraa.
Kansainvälisesti tunnetun Marianne Huotarin juuret tekstiilitaiteessa näkyvät hänen keramiikkateoksissaan. Ninni Luhtasaari ja Armi Teva hulluttelevat materiaaleilla ja taiteella. Pekka Paikkarin teoksissa yhdistyy massiivisuus ja herkkyys.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Historian jalanjäljillä (10–12-vuotiaat)
2024-06-10 - 2024-06-14 | Kuopion museo
SnellmanEDUn Historian jalanjäljillä -kesäleirillä kurkistamaan pääsee paitsi historian hämäriin myös suljettuun museoon.
Aika: 10.6.–14.6.2024
Paikka: Kuopion museo
Ilmoittautumiset: 15.4. mennessä
Leirimaksu: 175 €
Jos kiinnostuit, lue lisää ja ilmoittaudu osoitteessa: Historian jalanjäljillä (10–12-vuotiaat) – SnellmanEDU

Rantatutkimuksia ja kansalaishavainnointia
2024-06-11 12:00 - 14:00
Päästetään pienet ja isot tutkijat valloilleen erilaisten vesi- ja roskatutkimusten pariin! Retkellä saatuja taitoja voi hyödyntää vaikka oman koti- tai mökkirannan tutkimuksissa. Retki sopii myös lastenrattailla kuljettavaksi.
Tapaamispaikka: Citymarket Päivärannan parkkipaikka, Kettulanlahden sisäänkäynti

Aamurentoutus Paratiisissa
2024-06-12 09:00 - 10:00 | KUMMA, Kauppakatu 35, Kuopio, 70100
Aamurentoutuksissa virittäydytään kesäpäivään lempeän, kehoa vapauttavan ja mielen luovuutta edistävän liikkeen, sekä hermostoa tasapainottavan hengityksen kautta. Meditatiivinen kehonhuoltohetki viimeistellään äänimaljan rentouttavalla soinnilla. Pukeudu mukavasti, ja ota myös lämmin vaate sekä vesipullo mukaan.

Kesäloman korttelileikit leikkimielisille 2024
2024-06-12 12:00 - 13:00 | Korttelimuseo, Kirkkokatu 22, Kuopio, 70100
Millaisia leikkejä lapset leikkivät ennen? Tule Korttelimuseoon ottamaan selvää! Leikitään yhdessä entisajan leikkejä kesän ajan keskiviikkoisin klo 12–13.
Leikittämässä ja mukana leikkimässä museon henkilökuntaa. Säävaraus.
Lapsille ja kaikille leikkimielisille, ikäsuositus 5+.
Kokoontuminen Korttelimuseon päärakennuksen edessä (Kirkkokatu 22, rakennus 2). Ei ennakkoilmoittautumista, maksuton.

Taidevartti: Peuran puku ja korut
2024-06-12 13:00 - 13:15 | KUMMA, Kauppakatu 35, Kuopio, 70100
Tämänkertaisella Sauma – Muoti taiteessa, taide muodissa -näyttelyn taidevartilla tutustutaan Savonia-ammattikorkeakoulun opiskelijoiden Laura Rosenströmin, Linda Koposen ja Ronja Hämäläisen suunnittelemaan ja toteuttamaan asukokonaisuuteen. Asukokonaisuus toteutettiin osallistavana asiakasprojektina taidemuseon työntekijälle Peura Myersille. Kokonaisuuden inspiraationa toimi Peuran toiveiden lisäksi näyttelyssä esillä oleva Albert Edelfeltin Valkopukuinen nainen.
Ja kuten aina, taidevartille voi osallistua joko ihan vain kuunnellen tai halutessaan myös kysellen ja kommentoiden. Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.
Lämpimästi tervetuloa!

Opastus: Kuopion museon kohokohdat
2024-06-12 14:00 - 14:45, 2024-06-15 14:00 - 14:45 | Kuopion museo
Tule mukaan opastukselle tutustumaan alueemme Pohjois-Savon historiaan tai Itä-Suomen luontoon! Osallistujia johdatellaan Kuopion museon perusnäyttelyiden saloihin nostamalla esiin kunkin näyttelynosan kohokohtia.
Opastus sisältyy pääsylipun hintaan (15/10 €, alle 18-vuotiaat ilmaiseksi). Museokortti ja Kaikukortti käyvät. Opastus on kestoltaan noin 45 minuuttia.

Työpaja: Tunnista apina!
2024-06-13 10:30 - 11:30, 2024-06-13 13:00 - 14:00 | Kuopion museo
Toiminnallisessa työpajassa harjoitellaan eläinyksilöiden tunnistamista. Luonnontieteilijöiden on tärkeää erottaa yksilöt toisistaan tutkittaessa esimerkiksi eri eläinten liikkumista. Pohdimme myös lajinsisäisen muuntelun merkitystä – miksi on tärkeää, että saman lajin yksilöitä on paljon?
Työpajat kesällä:
Tunnista apina! -työpajaa järjestetään kesällä yleisölle torstaisin 13.6., 27.6., 11.7., 25.7. ja 8.8. klo 10.30 ja 13, kesto noin 1 h. Työpajamaksu 3 €/osallistuja. Max. 15 henkilöä, ei ennakkoilmoittautumista. Alle 10-v. lapset huoltajan seurassa. Osallistujat saavat työpajasta matkaansa pienen muiston!
Koululaisryhmien työpajat:
Työpajaa voi lisäksi varata 4.-luokkalaisille ja sitä vanhemmille oppilaille toukokuussa sekä 13.8.–27.9. Varaustiedustelut: kuopionmuseo@kuopio.fi, 017 182 603. Maksuton kuopiolaisille kouluille, muille kouluryhmille työpajamaksu 30 €.

Apinavartti: Monimuotoinen Madagaskar
2024-06-13 15:00 - 15:30 | Kuopion museo
Apinavartit
Apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan pääsylipulla (13 / 7 €, alle 18-v maksuton), Museokortti käy. Kesto 15–30 minuuttia.
APINAVARTTIEN AIHEET JA AJANKOHDAT:
To 13.6. klo 15 Monimuotoinen Madagaskar
Madagaskar oli 170 miljoonaa vuotta sitten vielä keskellä mannerta, mutta nykyään se on maailman neljänneksi suurin saari. Vuosimiljoonien eriytyminen ja lukuisat elinympäristöt ovat mahdollistaneet monimuotoisten puoliapinaheimojen kehittymisen saarelle.
To 20.6. klo 15 Söpö ja myrkyllinen
Hidaslorit ovat Kaakkois-Aasiassa asustavia otuksia, joiden ulkokuori todella pettää. Valtavan suloiset karvapallot ovat nimittäin varsin myrkyllisiä.
To 27.6. klo 15 Puuttuva rengas
Vuonna 1953 tiedemaailmaa ravisteli skandaali: maailman kuuluisin fossiili paljastui väärennökseksi, ja lähes kaikki, mitä tiedettiin ihmisten ja simpanssien yhteisestä historiasta, joutui romukoppaan.
To 25.7. klo 15 Mikä kädellisen puusta ajoi?
Maankuoren repeämästä alkanut Itä-Afrikan hautavajoamasysteemin synty on esimerkki geologisesta prosessista, joka on vaikuttanut evoluution kulkuun ja siten muun muassa kädellisten kehitykseen.
To 1.8. klo 15 Jumalalliset apinat
Jumalten sanansaattajia ja onnenkantamoisia, apinoista on moneksi! Kädellisiä esiintyy erilaisissa rooleissa myyteissä ja uskomuksissa ympäri maailman. Tällä vartilla luodaan lyhyt katsaus muutamiin myyttisiin apinoihin.
To 8.8. klo 15 King Kongista Herra Tossavaiseen
Kädelliset esiintyvät useassa etenkin 1900-luvulla länsimaissa tuotetussa kirjassa, elokuvassa ja pelissä. Mitä kaikkia apinoita populaarikulttuurista löytyy, ja millaisia rooleja sukulaisillemme on näissä teoksissa annettu?
To 15.8. klo 15 Ensimmäiset esivanhemmat
Omat juuret ovat kiinnostaneet meitä ihmisiä pitkään. Tällä vartilla tutustutaan ensimmäisiä kädellisiä etsineiden paleontologien työhön ja heidän tekemiinsä kiehtoviin löytöihin.
To 22.8. klo 15  Mölinää sademetsässä
Trooppisessa Amerikassa elävät mölyapinat kuuluvat maailman äänekkäimpiin eläimiin. Mutta ne osaavat muutakin kuin metelöidä – ne voivat muodostaa eläviä apinasiltoja puusta puuhun pienille poikasilleen.
To 29.8. klo 15 Ai-ai – Madagaskarin erikoistuja
Madagaskarin metsissä kiipeilee yöaikaan omituinen ilmestys. Varsin erikoinen sormieläin koputtelee pitkillä ohuilla sormillaan puunrunkoja, etsien toukkia puunrungon uumenista. Millaisesta eläimestä on kyse ja miten se oikeastaan elää?
To 5.9. klo 15 Sukututkimusta – kädelliset tieteessä
Kädelliset ovat kiinnostaneet ihmisiä jo kauan ennen kuin Darwin järisytti tiedemaailmaa ehdottamalla meidän olevan sukulaisia. Mitä kädellisistä on ajateltu ja miten niitä on tutkittu eri aikoina, ja millainen on sukulaistemme rooli tieteen historiassa?
To 12.9. klo 15 Sukupuuttoaallot elämän uudistajina
Noin 66 miljoonaa vuotta sitten Maahan iskeytyi asteroidi, jonka tuhovoima ”pyyhkäisi” maapallon elonkirjosta dinosaurukset. Joukkotuhoa seurasi kuitenkin runsauden aika. Uudet lajit ja eliöryhmät saivat tilaa kehittyä, niiden mukana myös kädelliset.
To 19.9. klo 15 Kätevä käsistään – varhaisten ihmisten ja ihmisten kivityökalut
Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella.
To 26.9. klo 15 Berberiapina – Gibraltarin ”pitkäkyntinen”
Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.

Luontoretki: Seikkailu viidakossa
2024-06-13 16:00 - 18:00
Tapaamispaikka: Aaro Jalkasen patsas, Puijonsarventie
Tällä koko perheen retkellä seikkaillaan metsässä ihan apinana! Kuljemme kävelyteitä noin 700 metriä Puijonnokan laavulle, välillä temppuillen metsän puolella. Omat eväät mukaan, laavulla tulentekomahdollisuus.
Vapaa pääsy.

Opastus: Korttelin kesäinen piha
2024-06-15 13:00 - 13:45 | Korttelimuseo, Kirkkokatu 22, Kuopio, 70100
Millaista sakkia Korttelimuseon pihapiirissä ja sen ympäristössä on aikojen saatossa astellut? Mitähän kaikkea pihalla on puuhattu, millaiselta piha on näyttänyt? Muun muassa tällaisia seikkoja pohditaan Korttelin kesäinen piha -opastuksella!
Korttelin kesäinen piha -opastukset keskittyvät kertomaan ennen kaikkea pihapiirin tarinaa, vaikka myös joissain museokodeissa saatetaan piipahtaa sisällä. Opastuksilla on kuitenkin säävaraus: mikäli taivaalta satelee kovastikin vettä tai perisuomalaiseen kesätyyliin räntää ja rakeita, opastus kiertää sisätiloissa museokoteihin ja niiden asukkaisiin tutustuen.
Opastuksella vierähtää noin 45 minuuttia. Tämän jälkeen, sään salliessa, suosittelemme tutustumaan Korttelimuseon pihalla käytettävissä oleviin peleihin ja leikkivälineisiin!
Tervetuloa!

Ompeluseurat – Korjaa muoti
2024-06-15 14:00 - 16:00 | KUMMA, Kauppakatu 35, Kuopio, 70100
Onko rakkaimpaan paitaasi tullut reikä? Olisiko kirpparilta löytynyt takki sinulle täydellinen, jos vain sen sisäsauma olisi ehjä? Tule korjaamaan vaatteitasi kestäväksi muodiksi Kuopion taidemuseon sisäpihalle. OMPELUSEURAT korjausaktiivit neuvovat korjaamisen alkuun, joten kokemattominkin pääsee helposti korjaamisen pariin. Harjoitellaan yhdessä kestävämmän muodin luomista!

Tapahtuma järjestetään Kuopion taidemuseon sisäpihalla (huonolla säällä 2.krs näyttelytilassa). Paikan päältä löytyy korjaamiseen paikkakankaita, lankoja, ompelukoneita ym. Ompeluseurojen Korjaa muoti –tapahtuma sisältyy Kuopion taidemuseon pääsymaksuun, alle 18-vuotiaat ilmaiseksi ja Museokortti käy maksuvälineeksi.

Teemaopastus: Meidän tarinamme
2024-06-15 15:00 - 16:00 | Kuopion museo
Evoluutio saa aikaan ihmeellisiä asioita. Yksi sen luomuksista on kahdella jalalla liikkuva kädellinen, joka viettää päivänsä monimutkaisia systeemeitä rakentaen ja elämän tarkoitusta ihmetellen. Noin tunnin mittaisella teemaopastuksella syvennytään lajin kiehtovaan menneisyyteen – tämä on meidän tarinamme!
Opastusmaksu 3 € + museon pääsymaksu (13 / 7 €, alle 18-v maksutta), Museokortti käy. Opastusmaksua ei peritä alle 18-vuotiailta.

Opastus Sauma – Muoti taiteessa, taide muodissa -näyttelyyn
2024-06-16 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Mitä tapahtuu, kun tulevaisuuden designerit käyttävät suunnittelun lähtökohtana taideteoksia? Sauma-näyttelyssä opiskelijoiden fyysiset ja digitaaliset vaatteet, kuosit ja korut ovat vuoropuhelussa taidemuseon kokoelmien kanssa. Esillä on saumattomasti asiaan liittyviä uusia hankintoja kuten myös vanhempia kokoelmateoksia.
Sauma – Muoti taiteessa, taide muodissa – on Savonian muotoiluopiskelijoiden taidonnäyte, joka avaa nykypäivän muodin ja muotoilun maailmaa ja sen prosesseja. Suunnittelijoiden inspiraationa ovat olleet Kuopion taidemuseon kokoelmien teokset ja arkkitehtuuri. Kuvataiteessa on kautta aikojen otettu vaikutteita pukeutumisesta, muodista ja sen ilmiöistä – ja päinvastoin. Olipa vaatetus tarkoin harkittua tai harkitsemattoman oloista, se on osa jatkuvasti elävää itseilmaisua ja kannanottoa. Pukeutuminen on identiteetin visuaalinen ääni.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Lupiinitalkoot
2024-06-17 17:00 - 19:00
Vaalitaan yhdessä Suomen luonnon monimuotoisuutta kitkemällä haitallista vieraslajia, komealupiinia. Voit tulla mukaan niin pitkäksi tai lyhyeksi ajaksi kuin haluat. Varauduthan omalla vesipullolla, hanskoilla ja kumisaappailla.
Tapaamispaikka: Haapaniemen Lidlin parkkipaikka, Tehdaskatu 12

Taiteilijatapaamiset Punainen lanka – Elämän merkityksellisyyttä etsimässä -näyttelyssä
2024-06-18 13:00 - 14:00 | Korttelimuseo, Kirkkokatu 22, Kuopio, 70100
Valokuvataiteilija Helena Karhu kertoo näyttelystä ja työskentelystään.
Tapahtuma sisältyy museon pääsymaksuun.
La 25.5. klo 13-14 Ulla Remes
To 6.6. klo 13-14 Ulla Remes ja Helena Karhu
Ti 18.6. klo 13-14 Helena Karhu
La 3.8. klo 13-14 Ulla Remes

Teemaopastus: Kuoleman keskisormi ja muita apinauskomuksia
2024-06-18 15:00 - 16:00 | Kuopion museo
Millaisia kädellisiin liittyviä uskomuksia eri kulttuureista löytyy? Millainen ihmisen suhde muihin kädellisiin on ollut historiassa, millainen se on nyt? Teemaopastus kestää noin tunnin.
Opastusmaksu 3 € + museon pääsymaksu (13 / 7 €, alle 18-v maksuton). Museokortti käy museon pääsymaksun maksuvälineenä, ja siihen lisätään opastusmaksu. Opastusmaksua ei peritä alle 18-vuotiailta.

Työpaja ja työnäytös: Villalankojen lupiinivärjäys
2024-06-18 15:00 - 17:00 | Korttelimuseo, Kirkkokatu 22, Kuopio, 70100
Värjätään villalankaa lupiinin kukilla ja lehdillä sekä kokeillaan neulakintaan valmistamista ja värttinällä kehräämistä. Työpajamaksu 7 €, lupiinitalkoisiin osallistujille 5 €. Työpajamaksuun sisältyy 100 g villalankaa sekä neuleohje.
Hinta: 7 / 5 €, max. 15 hlöä.
HUOM! Työpaja täynnä. Kiitoksia ilmoittautuneille. Työnäytöstä voit tulla seuraamaan vapaasti, vaikka et osallistuisi pajaan.

Korttelin juhannus 19.6.2024
2024-06-19 12:00 - 18:30 | Korttelimuseo, Kirkkokatu 22, Kuopio, 70100
Tervetuloa juhlimaan keskikesän juhlaa Kuopion korttelimuseolle!
Päivä avataan koko perheen juhannusopastuksella klo 12.00. Tule kuulolle oppimaan, mistä osa nykyisistäkin juhannusperinteistämme oikein kumpuaa! Opastuksen jälkeen pihalle voi jäädä tutustumaan koko perheen kesäisiin pihaleikkeihin, noin klo 12.30 alkaen. Opastukselle pääsee mukaan Korttelimuseon pääsylipulla, leikkeihin on vapaa pääsy.
Kello 17.30 luvassa on puolestaan juhannusopastus aikuisempaan makuun. Millaisia juhannustaikoja on aikoinaan tehty, miten juhannusta on juhlittu 1800-luvun Kuopiossa? Opastukselle pääsee mukaan Korttelimuseon pääsylipulla.
Päivän mittaan, klo 12–17 Korttelin pihalla voi osallistua juhannusteemaiseen työpajaan. Voit askarrella omaan käyttöön tai vaikkapa juhannusviemisiksi koivuisen tuoksupussukan löylyveteen laitettavaksi, ja pussukan matkaan kortin juhannustervehdyksineen! Työpajamaksu 3 €/askartelija.
Jos et pääse paikalle, ei kannata hätäillä, sillä voit osallistua Korttelin juhannustunnelmaan myös etäopastuksella. Liput ja lisätietoja Kuopion kaupungin verkkokaupassa: https://verkkokauppa.kuopio.fi/tuote/etaopastus-korttelin-juhannus-19-6-2024/.

Taidevartti: Birger Kaipiaisen seinävadit
2024-06-19 13:00 - 13:30 | KUMMA, Kauppakatu 35, Kuopio, 70100
Ensimmäisellä Paratiisi -näyttelyn taidevartilla tutustutaan Birger Kaipiaisen (1915–1988) seinävateihin. Pitkän uran Arabian tehtaassa luoneen Kaipiaisen keraamiset teokset asettuvat keramiikan, maalaustaiteen ja kuvanveiston välimaastoon.

Ja kuten aina, taidevartille voi osallistua joko ihan vain kuunnellen tai halutessaan myös kysellen ja kommentoiden. Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Lämpimästi tervetuloa!

Minikansallispuistoja Kuopioon
2024-06-19 17:00 - 19:00
Pelissä perhe tai ryhmä perustaa metsään oman minikansallispuistonsa ja kisaavat keskenään. Peli sopii n. 5-luokkalaisista ylöspäin. Omat eväät mukaan.
Tapaamispaikka: Rauhalahden kylpylän parkkipaikka, Katiskaniementie 8

Juhannuksen puuhapaja
2024-06-20 10:00 - 15:00 | Kuopion museo
Tule osallistumaan juhannusteemaiseen työpajaan! Pajassa voit askarrella omaan käyttöön tai vaikkapa juhannusviemisiksi koivuisen tuoksupussukan löylyveteen laitettavaksi, ja pussukan matkaan kortin juhannustervehdyksineen!
Paja on avoinna klo 10-15 ja työpajamaksu on 3 €/askartelija.

Apinavartti: Söpö ja myrkyllinen
2024-06-20 15:00 - 15:30 | Kuopion museo
Apinavartit
Apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan pääsylipulla (13 / 7 €, alle 18-v maksuton), Museokortti käy. Kesto 15–30 minuuttia.
TULEVIEN APINAVARTTIEN AIHEET JA AJANKOHDAT:
To 20.6. klo 15 Söpö ja myrkyllinen
Hidaslorit ovat Kaakkois-Aasiassa asustavia otuksia, joiden ulkokuori todella pettää. Valtavan suloiset karvapallot ovat nimittäin varsin myrkyllisiä.
To 27.6. klo 15 Puuttuva rengas
Vuonna 1953 tiedemaailmaa ravisteli skandaali: maailman kuuluisin fossiili paljastui väärennökseksi, ja lähes kaikki, mitä tiedettiin ihmisten ja simpanssien yhteisestä historiasta, joutui romukoppaan.
To 25.7. klo 15 Mikä kädellisen puusta ajoi?
Maankuoren repeämästä alkanut Itä-Afrikan hautavajoamasysteemin synty on esimerkki geologisesta prosessista, joka on vaikuttanut evoluution kulkuun ja siten muun muassa kädellisten kehitykseen.
To 1.8. klo 15 Jumalalliset apinat
Jumalten sanansaattajia ja onnenkantamoisia, apinoista on moneksi! Kädellisiä esiintyy erilaisissa rooleissa myyteissä ja uskomuksissa ympäri maailman. Tällä vartilla luodaan lyhyt katsaus muutamiin myyttisiin apinoihin.
To 8.8. klo 15 King Kongista Herra Tossavaiseen
Kädelliset esiintyvät useassa etenkin 1900-luvulla länsimaissa tuotetussa kirjassa, elokuvassa ja pelissä. Mitä kaikkia apinoita populaarikulttuurista löytyy, ja millaisia rooleja sukulaisillemme on näissä teoksissa annettu?
To 15.8. klo 15 Ensimmäiset esivanhemmat
Omat juuret ovat kiinnostaneet meitä ihmisiä pitkään. Tällä vartilla tutustutaan ensimmäisiä kädellisiä etsineiden paleontologien työhön ja heidän tekemiinsä kiehtoviin löytöihin.
To 22.8. klo 15  Mölinää sademetsässä
Trooppisessa Amerikassa elävät mölyapinat kuuluvat maailman äänekkäimpiin eläimiin. Mutta ne osaavat muutakin kuin metelöidä – ne voivat muodostaa eläviä apinasiltoja puusta puuhun pienille poikasilleen.
To 29.8. klo 15 Ai-ai – Madagaskarin erikoistuja
Madagaskarin metsissä kiipeilee yöaikaan omituinen ilmestys. Varsin erikoinen sormieläin koputtelee pitkillä ohuilla sormillaan puunrunkoja, etsien toukkia puunrungon uumenista. Millaisesta eläimestä on kyse ja miten se oikeastaan elää?
To 5.9. klo 15 Sukututkimusta – kädelliset tieteessä
Kädelliset ovat kiinnostaneet ihmisiä jo kauan ennen kuin Darwin järisytti tiedemaailmaa ehdottamalla meidän olevan sukulaisia. Mitä kädellisistä on ajateltu ja miten niitä on tutkittu eri aikoina, ja millainen on sukulaistemme rooli tieteen historiassa?
To 12.9. klo 15 Sukupuuttoaallot elämän uudistajina
Noin 66 miljoonaa vuotta sitten Maahan iskeytyi asteroidi, jonka tuhovoima ”pyyhkäisi” maapallon elonkirjosta dinosaurukset. Joukkotuhoa seurasi kuitenkin runsauden aika. Uudet lajit ja eliöryhmät saivat tilaa kehittyä, niiden mukana myös kädelliset.
To 19.9. klo 15 Kätevä käsistään – varhaisten ihmisten ja ihmisten kivityökalut
Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella.
To 26.9. klo 15 Berberiapina – Gibraltarin ”pitkäkyntinen”
Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.
